
ФОНД ЗА ЕВРОПЕЙСКО ПОДПОМАГАНЕ НА НАЙ- НУЖДАЕЩИТЕ СЕ ЛИЦА

Операция „Осигуряване на топъл обяд 2016 - 2020“

BG05FMOP001-3.002

Община Кочериново ще осигури топъл обяд за 55 души

Община Кочериново кандидатства  по Оперативна програма за храни и/или основно материално подпомагане, съфинансирана от Фонда за европейско подпомагане на най-нуждаещите се лица 2016-2020 г. с проект за осигуряване на топъл обяд за 55 души в неравностойно положение. Процедурата е за директно отпускане на стопроцентова безвъзмездна финансова помощ на стойност   31 308.75 лв.
Проектното предложение предвижда предоставяне на социалната услуга обществена трапезария за жителите на гр. Кочериново в периода от 1 март 2019г. до 31 декември 2019г., всеки работен ден на всеки календарен месец.
Обядът ще се раздава по домовете на потребителите в гр. Кочериново, Община Кочериново.
От топъл обяд ще могат да се възползват лица и семейства на месечно подпомагане по реда и условията на чл. 9 от Правилника за прилагане на Закона за социално подпомагане, лица с доказана липса на доходи и близки, които да се грижат за тях, лица и семейства с минимални пенсии – за осигурителен стаж и възраст, за инвалидност, с наследствени пенсии и с пенсии, несвързани с трудова дейност, скитащи и бездомни хора.

Община Кочериново от 26.02.2019 г. стартира прием на заявления за набиране на потребители. Услугата по предоставяне на топъл обяд е възложена на ЕТ „Чавдар Трайков – Невен 2000“.
По проекта ще бъдат изпълнени и съпътстващи мерки по консултиране и съдействие за възможностите за включване в други социални услуги, ползване на административни общински услуги и подпомагане на достъпа до здравни и образователни услуги.

